Разам з творчай камандай праекта "Наперад у мінулае" тэлеканала "Беларусь 3" мы пабывалі ў новых вандроўках у пошуках народнай песні ў беларускіх гарадах і вёсках. Кожная сустрэча на такім шляху ўзмацняе спадзяванні, што нас чакаюць новыя адкрыцці - і не толькі прыгожых галасоў і жыццёвых гісторый у песнях, але і людзей. Так і адбылося, калі мы завіталі ў горад Крупкі, каб паслухаць узорны дзіцячы фальклорны калектыў "Крупчаняты".